Іван Міхайлавіч Лестанчук раней амаль штогод у дзень гібелі вёскі, сваёй мамы, сястрычак, сябра Толіка, ды і наогул усіх жыхароў наведваўся ў тыя мясціны. Ехаў ён звычайна цягніком да станцыі Рабкор, а там пехам па партызанскіх сцежках. Жыў Іван Міхайлавіч у Бабруйску. Успамінаў часам той трагічны ў жыцці дзень, захіляў твар рукамі, не хацеў, каб бачылі ўнукі і праўнукі яго слёзы.